CELEX: 62020TN0450
Language: da
Date: 2020-07-15 00:00:00
Title: Sag T-450/20: Sag anlagt den 15. juli 2020 — Tempora mod Parlamentet

24.8.2020   
            
            
               DA
            
            
               Den Europæiske Unions Tidende
            
            
               C 279/64
            
         
      Sag anlagt den 15. juli 2020 — Tempora mod Parlamentet
      (Sag T-450/20)
      (2020/C 279/80)
      Processprog: fransk
      
         Parter
      
      
         Sagsøger: Tempora (Forest, Belgien) (ved advokaterne A. Delvaux og R. Simar)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Det fastslås, at annullationssøgsmålet kan antages til realitetsbehandling.
               
            
                  —
               
               
                  Afgørelsen af ukendt dato, hvorved Europa-Parlamentet besluttede at tildele kontrakten til SPRL IMAGINA EU, annulleres.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af afgørelsen om at tildele kontrakten i forbindelse med udbudsprocedure nr. COMM/AWD/2019/421 til en anden tilbudsgiver, har sagsøgeren fremsat to anbringender.
      
                  1.
               
               
                  Første anbringende om tilsidesættelse af artikel 15, stk. 2, i udbudsbetingelserne, forpligtelsen til omhu og grundighed, lighedsprincippet, princippet om konkurrence, gennemsigtighedsprincippet, artikel 170, stk. 1, i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1) (herefter »forordning 2018/1046«). Sagsøgeren er af den opfattelse, at Parlamentet skulle have tildelt denne kontrakten, eftersom SPRL IMAGINA EU ikke havde tilstrækkelig økonomisk og finansiel kapacitet og derfor ikke kunne udvælges.
               
            
                  2.
               
               
                  Andet anbringende om tilsidesættelse af punkt 23 i bilag I til forordning 2018/1046 og artikel 16 i udbudsbetingelserne, lighedsprincippet, princippet om konkurrence, gennemsigtighedsprincippet og forpligtelsen til omhu og grundighed. Sagsøgeren har gjort gældende, at de priser, som SPRL IMAGINA EU har anført i sit tilbud, er unormalt lave og ikke kunne antages.